ཁྱིམ་དུ་ཐོན་རྗེས།བདག་གིས་གློག་ཀླད་བེད་སྤྱོད་ཀྱིས་ཞིབ་འཇུག་པ་གཅན་བཟོད་རྒྱམ་གྱིམཁས་དབང་དགེ་འདུན་ཆོས་འཕེལ་བརྒྱུད་ནས་དཔལ་ལེགས་ལྡན་ནག་པོའི་གླུ་དང་ཉེ་བར་བཅར་བཞེས་པའི་དཔྱད་ཐོ་གསར་པ་འདི་བཀླགས་པ་ཡིན།ངོ་སྤྲོད་ཧ་ཅང་ལེགས་པོ་བྱས་འདུག་པས་ཐུགས་རྗེ་ཆེ་ཞུ།ངའི་དྲན་སྣང་ལ་༡༩༤༡ལོར་མཁས་དབང་དགེ་འདུན་ཆོས་འཕེལ་ལ་གྲོགས་པོ་རྒྱ་གར་པ་ཞིག་གིས་གྲོགས་མཛད་དེདཔལ་ལེགས་ལྡན་ནག་པོའི་གླུབོད་ཡིག་ཏུ་བསྒྱུར་བ་དང་།སྐབས་དེརལེགས་ལྡན་ནག་པོའི་གླུཡི་ཚོགས་པའམ་ཆོས་ཚོགས་གང་རུང་ཞིག་གིས་བསྟན་བཅོས་དེ་སྐད་གཉིས་ཤན་སྦྱར་བྱས་ཏེ་རྒྱ་གར་དུ་པར་སྐྲུན་བྱས་པའི་བཤད་རྒྱུན་ཞིག་བྲིས་པའི་དེབ་ཅིག་མཐོང་བའི་ཚོར་བ་འདུག་མོད།ད་ལྟ་བསམ་བློ་ཞིབ་ཏུ་བཏང་ནའང་དེབ་མིང་མ་དྲན།དེབ་དེ་འདྲ་ཞིག་དོན་དངོས་སུ་པར་སྐྲུན་བྱས་ཡོད་མེད་ཤེས་རྒྱུ་གལ་ཆེན་པོ་རེད་ལ།གལ་སྲིད་མ་འོངས་པར་མཇལ་ཡུལ་དུ་མངོན་ན་ནི་དམ་པ་ཁོང་གིས་བསྟན་བཅོས་དེ་ཆ་ཚང་བསྒྱུར་ཡོད་མེད་དང་།ད་དུང་ཁོང་གི་འགྱུར་གྱི་སྐོར་ལའང་ངེས་ཤེས་གསར་པ་ཞིག་རག་གི་སྙམ།